Temeljem Odluke o objavi Javnog poziva za dodjelu jednokratnih kapitalnih financijskih pomoći za korištenje demografskih mjera za poticanje rješavanja stambenog pitanja mladim obiteljima na području Općine Gundinci u 2022. godini, KLASA: 024-01/22-01/1, URBROJ: 2178-5-01-22-2 od 24. veljače 2022. godine, općinski načelnik Općine Gundinci raspisuje:

**J A V N I P O Z I V**

**za dodjelu jednokratnih kapitalnih financijskih pomoći**

**za korištenje demografskih mjera za poticanje rješavanja stambenog pitanja mladim obiteljima na području Općine Gundinci u 2022. godini**

Predmet Javnog poziva je prikupljanje zahtjeva za dodjelu bespovratnih novčanih sredstava iz Proračuna Općine Gundinci za 2022. godinu namijenjenih financiranju aktivnosti i projekata koji imaju utjecaj na poboljšanje demografske slike- ostanak malih obitelji na području općine, kroz rješavanje stambenog pitanja mladim obiteljima na području općine Gundinci.

U cilju poticanja u 2022. godini dodijeliti će se jednokratna financijska sredstva za realizaciju sljedećih mjera:

1. **Mjera 1. Jednokratna kapitalna financijska pomoć mladim obiteljima u izgradnji novih stambenih objekata – obiteljske kuće**
2. **Mjera 2. Jednokratna kapitalna financijska pomoć mladim obiteljima za kupovinu novih ili starih stambenih izgrađenih objekata**
3. **KORISNICI JEDNOKRATNE KAPITALNE FINANCIJSKE POMOĆI I UVJETI ZA ODOBRAVANJE POTPORE**

Dodjelu jednokratne kapitalne financijske pomoći mogu tražiti za:

**Mjera 1. JEDNOKRATNA KAPITALNA FINANCIJSKA POMOĆ MLADIM OBITELJIMA U IZGRADNJI NOVIH STAMBENIH OBJEKTA- OBITELJSKE KUĆE**

Ciljevi: Smanjenje trenda iseljavanja stanovništva s područja općine, posebno mladih obitelji.

Nositelj: Općina Gundinci, Jedinstveni upravni odjel

Korisnici: Fizičke osobe- državljani Republike Hrvatske, s prebivalištem i boravištem na području Općine Gundinci, te fizičke osobe koje imaju namjeru stalnog nastanjivanja na području Općine Gundinci.

Preduvjet korištenja Mjere 1. je da podnositelj zahtjeva i njegov bračni partner te njihova djeca nisu vlasnici/suvlasnici neke druge nekretnine (stambenog prostora).

Namjena, uvjeti i visina potpore:

- izgradnja obiteljske kuće

- visina potpore: 20.000,00 kn

- u 2021/2022. godini otvoreno gradilište, faza izgradnje

- kuća pod krov u 2022. god.

**Prihvatljivi korisnik po Mjeri 1. je onaj koji:**

* Ima podmirene sve dospjele obveze prema Općini Gundinci
* Ispunjava ostale uvjete iz Javnog poziva.

**Potrebna dokumentacija koja se prilaže kod podnošenja zahtjeva za MJERU 1.:**

- Popunjeni Obrazac zahtjeva za dodjelu financijske pomoći za izgradnju nove obiteljske kuće

- Presliku osobne iskaznice – za fizičke osobe,

- Preslika kartice žiro-računa s pripadajućim IBAN-om,

- Fotografije izgrađenog objekta - vidljivost

- Potvrdu da su izmirene sve obveze prema Općini Gundinci

- Dokaz o otvorenom gradilištu u 2021./2022.godini (preslika građevinske dozvole)

- Izjava o nepostojanju dvostrukog financiranja

- Izjava podnositelja zahtjeva da on i njegov bračni partner i djeca nisu vlasnici neke druge nekretnine – stambenog prostora

- Izjava o promjeni prebivališta

- Izjava o zadržavanju prebivališta

Podnositelju zahtjeva za financijsku pomoć koji ima dugovanja prema Proračunu općine neće se odobriti financijsku pomoć.

Korisnik je dužan omogućiti Davatelju financijske pomoći kontrolu namjenskog trošenja sredstava potpore. Isplata namjenskih sredstava vrši se uvidom u stanje na terenu da je objekt stavljen pod krov. Korisnik koji nenamjenski utroši sredstva, dužan je odobrena sredstva vratiti i gubi pravo slijedećih pet godina na poticajna sredstva Općine Gundinci.

**Mjera 2. JEDNOKRATNA KAPITALNA FINANCIJSKA POMOĆ MLADIM OBITELJIMA ZA KUPOVINU NOVIH ILI STARIH STAMBENIH OBJEKATA-obiteljske kuće.**

Ciljevi: Smanjenje trenda iseljavanja stanovništva s područja općine, posebno mladih obitelji, poticanje doseljavanje stanovništva, posebno mladih te poticanje demografske obnove.

Nositelj: Općina Gundinci, Jedinstveni upravni odjel

Korisnici: Korisnici: Fizičke osobe- državljani Republike Hrvatske, s prebivalištem i boravištem na području Općine Gundinci, te fizičke osobe koje imaju namjeru stalnog nastanjivanja na području Općine Gundinci.

Preduvjet korištenja Mjere 2. je da podnositelj zahtjeva i njegov bračni partner te njihova djeca nisu vlasnici/suvlasnici neke druge nekretnine (stambenog prostora).

Namjena, uvjeti i visina potpore:

- kupovina nekretnine na području općine za stanovanje

- kupoprodajni ugovor o kupnji nekretnine zaključen u 2022. godini

- visina potpore 20.000,00 kn

**Prihvatljivi korisnik po Mjeri 2. je onaj koji:**

* Ima podmirene sve dospjele obveze prema Općini Gundinci
* Ispunjava ostale uvjete iz Javnog poziva.

**Potrebna dokumentacija koja se prilaže kod podnošenja zahtjevu za pomoć MJERA 2.:**

- Popunjeni Obrazac zahtjeva za dodjelu financijske pomoći

- Presliku osobne iskaznice – za fizičke osobe,

- Presliku kupoprodajnog ugovora (ugovor ovjeren od strane javnog bilježnika)

- Izjava o nepostojanju dvostrukog financiranja

- Preslika kartice žiro-računa s pripadajućim IBAN-om,

- Potvrdu da su izmirene sve obveze prema Općini Gundinci

- Izjava podnositelja zahtjeva da on i njegov bračni partner i djeca nisu vlasnici neke druge

nekretnine – stambenog prostora

- Izjava da podnositelj zahtjeva nije u srodstvu s prodavateljem nekretnine

- Izjava o promjeni prebivališta

- Izjava o zadržavanju prebivališta

Podnositelju zahtjeva za financijsku pomoć koji ima dugovanja prema Proračunu općine neće se odobriti financijska pomoć.

**Financijska pomoć se neće odobriti podnositelju zahtjeva za kupovinu kuće ili stana za ugovor koji je zaključen s članovima obitelji - srodnik po krvi u ravnoj liniji (otac, majka, djed i baka), a u pobočnoj do drugog stupnja (braća i sestre).**

**Podnositelj zahtjeva kojem je odobrena financijska pomoć za izgradnju ili za kupnju novih ili starih stambenih objekata dužan je sebe i članove svoje obitelji prijaviti na adresi kupljene nekretnine u roku od 6 mjeseci od zaključenja kupoprodajnog ugovora ili izgradnje stambenog objekta, te podnositelj zahtjeva i članovi njegove obitelji dužni su zadržati to prebivalište slijedećih 5 godina. Isto tako podnositelj zahtjeva dužan je dostaviti tražene potvrde/uvjerenja o prebivalištu za sebe i članove svoje obitelji u Općinu Gundinci.**

**Korisnik je dužan u razdoblju od 5 godina od prijave na adresi kupljene nekretnine ili izgrađene nekretnine (u rokovima ranije navedenim), svake godine u mjesecu prosincu, od 01. do 31. dostaviti Općini Gundinci potvrdu/uvjerenje o prebivalištu, koje ne smije biti starije od 30 dana, da Korisnik i članovi njegove obitelji prebivaju na adresi nekretnine čija je kupnja sufinancirana Programom.**

Korisnik je dužan omogućiti Davatelju financijske pomoći kontrolu namjenskog trošenja sredstava potpore. Korisnik koji nenamjenski utroši sredstva, dužan je odobrena sredstva vratiti i gubi pravo slijedećih pet godina na poticajna sredstva Općine Gundinci.

1. **POSTUPAK PODNOŠENJA ZAHTJEVA**

Ovaj Javni poziv objavljuje se na [web stranici Općine](http://www.kostrena.hr/)  Gundinci, [www.gundinci.hr](http://www.gundinci.hr)

Obrasce zahtjeva za dodjelu pomoći te predmetni Javni poziv moguće je preuzeti u Općini Gundinci, Jedinstveni upravni odjel općine Gundinci, na adresi Stjepana Radića 4, 35222 Gundinci, te na web stranicama Općine Gundinci, [www.gundinci.hr](http://www.gundinci.hr)

Ostale informacije mogu se zatražiti na telefonskom broju 035/487-008.

Zahtjev za dodjelu jednokratne financijske pomoći sa potrebnom dokumentacijom podnosi se na adresu:

**Općina Gundinci, Stjepana Radića 4, 35222 Gundinci,**

**s naznakom "Prijava za jednokratnu kapitalnu financijsku pomoć u 2022. god.,**

**MJERA br.\_\_\_\_\_\_\_"**

**ili se predaje osobno u Jedinstvenom upravnom odjelu općine Gundinci.**

**Javni poziv otvoren je do iskorištenja sredstava, odnosno najkasnije do 30. studenog 2022. godine.**

Korisnici jednokratne financijske pomoći u trenutku podnošenja Zahtjeva za dodjelu pomoći ne smiju imati nepodmirenih dospjelih dugovanja prema Općini Gundinci.

Korisnici jednokratne financijske pomoći koji su u sustavu PDV-a ne ostvaruje pravo na PDV kao prihvatljiv trošak potpore.

Jedinstveni upravni odjel općine Gundinci može zatražiti i dodatnu dokumentaciju, a koju su korisnici potpore dužni dostaviti u naznačenom roku, a u protivnom će se takav zahtjev smatrati nepotpunim. Ako se prijave podnose na više mjera, svaka prijava mora imati potpunu dokumentaciju. Nepotpune prijave neće se razmatrati.

Sredstva potpore uplaćuju se na žiro račun korisnika potpore.

Realizacija potpore u roku od 8 dana, na temelju donošenja Odluke o dodjeli potpore, osim ako pojedinom mjerom nije određen drugi rok plaćanja.

Odluku o dodjeli jednokratne financijske pomoći donosi Općinski načelnik Općine Gundinci iz ovog programa.

**KLASA: 024-03/22-01/1 OPĆINSKI NAČELNIK**

**URBROJ: 2178-5-01-22-3 OPĆINE GUNDINCI**

**Gundinci, 24. veljače 2022.g. Ilija Markotić**